               IL-KUMMISSJONI EWROPEA
            Brussell, 3.11.2017
            COM(2017) 635 final
            2017/0278(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fil-Kunsill Ministerjali stabbilit skont it-Trattat li jistabbilixxi l-Komunità tat-Trasport

               MEMORANDUM TA’ SPJEGAZZJONI

               1.IS-SUĠĠETT TAL-PROPOSTA

               Din il-proposta tikkonċerna d-deċiżjoni li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Ministerjali stabbilit skont it-Trattat li jistabbilixxi l-Komunità tat-Trasport (it-“TCT”) f’dak li jirrigwarda l-adozzjoni prevista ta’ deċiżjoni dwar is-Sede tas-Segretarjat Permanenti tal-Komunità tat-Trasport (“is-Segretarjat”).

               2.IL-KUNTEST TAL-PROPOSTA

               2.1It-Trattat li jistabbilixxi l-Komunità Ewropea

               Il-verżjoni bl-Ingliż tat-TCT mal-Balkani tal-Punent (l-Albanija, il-Bosnja u Ħerzegovina, il-Kosovo
                  1* (minn hawn ’il quddiem imsejjaħ il-Kosovo), l-Eks-Repubblika Jugoslava tal-Maċedonja, il-Montenegro u s-Serbja) ġiet iffirmata mill-partijiet kollha ħlief mill-Bożnja u Ħerzegovina fil-qafas tas-summit tas-Sitt Pajjiżi tal-Balkani tal-Punent li sar fi Trieste fit-12 ta’ Lulju 2017, filwaqt li l-Bożnja u Ħerzegovina ffirmat it-test fit-18 ta’ Settembru 2017 fi Brussell. Il-verżjonijiet lingwistiċi l-oħra tat-TCT ġew iffirmat mill-partijiet fid-9 ta’ Ottubru 2017. Wara l-iffirmar, it-TCT ġie applikat b’mod proviżorju skont l-Artikolu 41(3) tiegħu. Għall-Unjoni, l-applikazzjoni proviżorja hija prevista bid-Deċiżjoni tal-Kunsill dwar l-iffirmar, f’isem l-Unjoni Ewropea, u l-applikazzjoni provviżorja tat-Trattat li jistabbilixxi l-Komunità tat-Trasport
                  2
               .

               L-Unjoni Ewropea hija parti mit-TCT.

               2.2Il-Kunsill Ministerjali

                  Il-Kunsill Ministerjali ġie stabbilit permezz tal-Artikolu 21 tat-TCT, biex jiżgura li l-għanijiet stipulati fih jinkisbu. Ir-responsabbiltajiet tiegħu huma kif ġej:

               –(a) jipprovdi linji gwida ġenerali ta’ politika;

               –(b) jeżamina mill-ġdid il-progress dwar l-implimentazzjoni tat-TCT, inkluż is-segwitu tal-proposti mressqa mill-Forum Soċjali;

               –(c) jagħti opinjoni dwar il-ħatra tad-Direttur tas-Segretarjat; kif ukoll

               –(d) jiddeċiedi dwar is-sede tas-Segretarjat.

                  Il-Kunsill Ministerjali hu magħmul minn rappreżentant ta’ kull Parti Kontraenti. Il-parteċipazzjoni bħala osservatur għandha tkun miftuħa għall-Istati Membri kollha tal-UE. Sakemm ma jkunx previst mod ieħor, dan jiddeċiedi b’kunsens.

               2.3L-Att previst tal-Kunsill Ministerjali

                  Fl-ewwel laqgħa tiegħu, il-Kunsill Ministerjali għandu jadotta deċiżjoni dwar is-sede tas-Segretarjat stabbilit skont l-Artikolu 28 tat-TCT. Din id-deċiżjoni se tkun essenzjali għall-implimentazzjoni f’waqtha tat-TCT.

                  Fil-fatt, id-deċiżjoni dwar is-sede tas-Segretarjat hija l-ewwel pass importanti għall-implimentazzjoni effettiva tat-TCT. Is-Segretarjat ser jaqdi rwol ewlieni fl-appoġġ tal-implimentazzjoni tat-TCT u huwa essenzjali li dan jista’ jkun operattiv bis-sħiħ mill-ewwel. Wara l-qbil politiku preliminari milħuq mill-imsieħba reġjonali kollha, u jekk l-Unjoni Ewropea taqbel, huwa probabbli li l-Kunsill Ministerjali se jilħaq il-kunsens meħtieġ dwar Belgrad bħala s-sede tas-Segretarjat, b’konformità mal-Artikolu 21(d) tat-TCT.

                  Id-deċiżjoni prevista ser issir legalment vinkolanti fuq il-partijiet skont l-Artikolu 21(d) tat-TCT, li skontu l-Kunsill Ministerjali “għandu jiddeċiedi” dwar is-sede tas-Segretarjat.

               3.IL-POŻIZZJONI LI GĦANDHA TIĠI ADOTTATA, F’ISEM L-UNJONI

               Huwa propost li jingħata l-appoġġ lil Belgrad bħala s-sede tas-Segretarjat Permanenti. Din l-għażla hija appoġġata b’mod ġenerali mill-Partijiet tax-Xlokk tal-Ewropa u, billi Belgrad tinsab fit-territorju ta’ waħda minn dawn il-Partijiet, hija responsabbli biex tikkontribwixxi għall-implimentazzjoni b’suċċess tat-TCT.

               F’dan ir-rigward, għandu jitfakkar li t-TCT hija element wieħed responsabbli biex isaħħaħ il-kooperazzjoni reġjonali fil-Balkani tal-Punent, kif spjegat f’aktar dettall fil-proposta tal-Kummissjoni għal deċiżjoni tal-Kunsill dwar l-iffirmar tat-TCT [COM(2017)324 final, sub “Kuntest Ġenerali”].

               Skont l-Artikolu 21(d) tat-TCT, il-Kunsill Ministerjali għandu jiddeċiedi dwar is-sede tas-Segretarjat b’kunsens. Peress li l-Unjoni hija parti tat-TCT, hemm bżonn ta’ pożizzjoni tal-Unjoni.

               4.BAŻI ĠURIDIKA

               4.1Bażi ġuridika proċedurali

               4.1.1 Il-Prinċipji

                  L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi għal deċiżjonijiet tal-Kunsill li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim”.

                  Il-kunċett ta’ “atti li jkollhom effetti legali” jinkludi atti li jkollhom effetti legali skont ir-regoli tad-dritt internazzjonali li jirregola l-korp inkwistjoni. Jinkludi strumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                     3
                  .

               4.1.2 Applikazzjoni għal dan il-każ

               Il-Kunsill Ministerjali huwa korp stabbilit permezz ta’ ftehim, jiġifieri t-TCT.

               L-att li l-Kunsill Ministerjali jrid jadotta, jikkostitwixxi att li jkollu effetti legali. L-att previst ikun vinkolanti skont id-dritt internazzjonali b’konformità mal-Artikolu 21 tat-TCT.

               L-att previst ma jissupplimentax jew ma jemendax il-qafas istituzzjonali tal-Ftehim.

               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.

               4.2Bażi ġuridika sostantiva

               4.2.1.Prinċipji

               Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi primarjament fuq l-objettiv u l-kontenut tal-att previst li fir-rigward tiegħu tiġi adottata pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawk l-għanijiet jew komponenti jkun identifikabbli bħala ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) TFUE trid tkun imsejsa fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.

               Fir-rigward ta’ att previst li jkollu għadd ta’ objettivi f’daqqa, jew li jkollu diversi komponenti, li jkunu marbuta b’mod inseparabbli mingħajr ma wieħed ikun inċidentali għall-ieħor, il-bażi ġuridika sostantiva ta’ deċiżjoni skont l-Artikolu 218(9) tat-TFUE jkollha tinkludi, b’mod eċċezzjonali, id-diversi bażijiet ġuridiċi korrispondenti.

               4.2.2.Applikazzjoni għal dan il-każ

               L-att previst, rigward is-sede tas-Segretarjat, huwa ta’ natura organizzattiva, u bħala tali neċessarju għall-funzjonament tajjeb tat-TCT. Min-naħa l-oħra, it-TCT isegwi l-għanijiet u għandu komponenti fl-oqsma tat-trasport bit-triq, bil-ferrovija u bl-ilmijiet navigabbli interni, li huma mezzi koperti mill-Artikolu 91 tat-TFUE kif ukoll fil-qasam tat-trasport marittimu, mezz kopert mill-Artikolu 100(2) tat-TFUE Minħabba n-natura orizzontali tiegħu, l-att previst jirreferi għal dawn l-elementi kollha. Dawn l-aspetti kollha huma marbuta b’mod inseparabbli mingħajr ma’ wieħed ikun inċidentali għall-ieħor.

                  Għaldaqstant, il-bażi ġuridika sostantiva tad-deċiżjoni proposta hija magħmula mid-dispożizzjonijiet li ġejjin: L-Artikoli 91 u 100(2) tat-TFUE.

                  4.3
                        Konklużjoni

                  Jenħtieġ li l-bażi ġuridika tad-deċiżjoni proposta jkunu l-Artikoli 91 u 100(2) tat-TFUE flimkien mal-Artikolu 218(9) tat-TFUE.

               2017/0278 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f’isem l-Unjoni Ewropea fil-Kunsill Ministerjali stabbilit skont it-Trattat li jistabbilixxi l-Komunità tat-Trasport

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91 u 100(2) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)It-Trattat li jistabbilixxi l-Komunità tat-Trasport (“TCT”) ġie ffirmat mill-Unjoni Ewropea skont id-Deċiżjoni tal-Kunsill
                  4
               .

               (2)B’konformità mal-Artikolu 41(3) tat-TCT, it-TCT jiġi applikat fuq bażi proviżorja minn [XXX] bejn l-Unjoni Ewropea u XXX.

               (3)Skont l-Artikolu 21(d) tat-TCT, il-Kunsill Ministerjali għandu jiddeċiedi dwar is-sede tas-Segretarjat Permanenti.

               (4)Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kunsill Ministerjali, peress li d-deċiżjoni dwar is-sede tas-Segretarjat Permanenti ser tkun vinkolanti fuq l-Unjoni.

               (5)Huwa xieraq li jingħata appoġġ lil Belgrad bħala s-sede tas-Segretarjat Permanenti. Din l-għażla hija appoġġata b’mod ġenerali mill-Partijiet tax-Xlokk tal-Ewropa u, billi Belgrad tinsab fit-territorju ta’ waħda minn dawn il-Partijiet, hija responsabbli biex tikkontribwixxi għall-implimentazzjoni b’suċċess tat-TCT,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f’isem l-Unjoni fl-ewwel laqgħa tal-Kunsill Ministerjali għandha tkun ibbażata fuq l-abbozz tad-Deċiżjoni tal-Kunsill Ministerjali mehmuż ma’ din id-Deċiżjoni.

               Tibdil minuri fl-abbozz tad-Deċiżjoni jista’ jiġi miftiehem mir-rappreżentanti tal-Unjoni fil-Kunsill Ministerjali mingħajr deċiżjoni ulterjuri tal-Kunsill.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)
                  *Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244(1999) u mal-Opinjoni tal-QIĠ dwar id-dikjarazzjoni tal-indipendenza tal-Kosovo.

                     (2)
                  CSST/2017/10301, http://www.consilium.europa.eu/register/mt/content/int/?typ=ADV

                     (3)
                  Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafi 64 sa 61.

                     (4)
                  ĠU L , , p. .

    ---documentbreak---

               IL-KUMMISSJONI EWROPEA
            Brussell, 3.11.2017
            COM(2017) 635 final
            ANNESS
            tad-
            Deċiżjoni tal-Kunsill
            dwar il-pożizzjoni li għandha tittieħed f’isem l-Unjoni Ewropea fil-Kunsill Ministerjali stabbilit skont it-Trattat li jistabbilixxi l-Komunità tat-Trasport

               ANNESS

               [Dan l-abbozz ta' att huwa mehmuż mad-Deċiżjoni tal-Kunsill]

               ABBOZZ TAD-DEĊIŻJONI Nru 2017/1

               TAL-KUNSILL MINISTERJALI TAL-KOMUNITÀ TAT-TRASPORT

               D/2017/1/MC-TC ta’ … 2017: dwar is-sede tas-Segretarjat Permanenti tal-Komunità tat-Trasport

               IL-KUNSILL MINISTERJALI TAL-KOMUNITÀ TAT-TRASPORT

               Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 21(d) tiegħu,

               IDDEĊIEDA KIF ĠEJ:

               Artikolu Uniku

               Is-Segretarjat Permanenti tal-Komunità tat-Trasport għandu jkollu s-sede tiegħu f’Belgrad.

               Magħmul fi [Brussell], fi… 2017

               Għall-Kunsill Ministerjali

               ……………………………


               IL-KUMMISSJONI EWROPEA
            Brussell, 6.11.2017
            COM(2017) 641 final
            2017/0283(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fil-Kumitat Veterinarju Konġunt stabbilit bil-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli fir-rigward tad-Deċiżjoni Nru 1/2017 dwar l-emendar tal-Appendiċi 6 tal-Anness 11 tal-Ftehim

               MEMORANDUM TA’ SPJEGAZZJONI

               1.KUNTEST TAL-PROPOSTA

               ·Raġunijiet u għanijiet tal-proposta għal Deċiżjoni

               Il-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli (minn issa ’l quddiem: “il-Ftehim Agrikolu”) daħal fis-seħħ fl-1 ta’ Ġunju 2002.

               L-Iżvizzera bbenefikat minn bosta perjodi temporanji suċċessivi li matulhom setgħet tidderoga mill-eżami għall-preżenza tat-Trichinella fil-karkassi u fil-laħam tal-ħnieżer domestiċi maħsubin għat-tismin u għall-qatla fl-istabbilimenti tal-qatla b’kapaċità baxxa. F’aktar minn 50 sena ma ġie identifikat l-ebda każ ta’ Trichinella fl-Iżvizzera. Barra minn hekk, l-Iżvizzera għandha programm ta’ detezzjoni effiċjenti u timpenja ruħa biex il-laħam tal-ħnieżer domestiċi li jitpoġġa fis-suq fl-Unjoni Ewropea dejjem jiġi ttestjat għat-Trinchinella fil-karkassi u fil-laħam tal-ħnieżer domestiċi. Għalhekk huwa possibbli li d-deroga tieqaf milli tkun temporanja.

               Għaldaqstant jeħtieġ li jiġu adattati d-dispożizzjonijiet tal-Appendiċi 6 tal-Anness 11 tal-Ftehim Agrikolu.

               L-Artikolu 19(1) tal-Anness 11 tal-Ftehim Agrikolu jistabbilixxi Kumitat Veterinarju Konġunt magħmul minn rappreżentanti tal-Partijiet. Dan il-Kumitat huwa inkarigat jeżamina l-kwistjonijiet kollha marbutin ma’ dak l-Anness u mal-implimentazzjoni tiegħu, u jwettaq il-kompiti previsti fih. B’mod partikulari, il-Kumitat Veterinarju Konġunt għandu s-setgħa jieħu d-deċiżjonijiet fil-każijiet previsti fl-Anness 11. L-Artikolu 19(3) tal-Anness 11 tal-Ftehim Agrikolu jawtorizza lill-Kumitat Veterinarju Konġunt jemenda l-Appendiċijiet ta’ dak l-Anness, b’mod partikulari sabiex jadattahom u jaġġornahom.

               Id-Deċiżjoni Nru 1/2017 tal-Kumitat Veterinarju Konġunt se tiġi ppubblikata f’Il-Ġurnal Uffiċjali tal-Unjoni Ewropea.

               ·Konsistenza mad-dispożizzjonijiet eżistenti f’dan il-qasam ta’ politika

               Din il-proposta ta’ deroga hija koerenti mal-miżuri ta’ flessibbiltà li jistgħu jadottaw l-Istati Membri għall-istabbilimenti tas-settur alimentari li jinsabu fir-reġjuni b’restrizzjonijiet ġeografiċi speċjali, b’kundizzjoni li dawn il-miżuri ma jaffettwawx is-sikurezza tal-prodott finali. Il-proposta hija koerenti wkoll mal-opinjoni xjentifika mressqa fit-3 ta’ Ottubru 2011 mill-Awtorità Ewropea dwar is-Sigurtà fl-Ikel dwar il-perikli tas-saħħa pubblika li għandhom jitqiesu matul l-ispezzjoni tal-laħam tal-ħnieżer
                  1
                kif ukoll mar-Regolament ta’ Implimentazzjoni tal-Kummissjoni (UE) 2015/1375 tal-10 ta’ Awwissu 2015 li jistabbilixxi regoli speċifiċi dwar kontrolli uffiċjali għat-Trichinella fil-laħam.

               ·Konsistenza ma’ politiki oħra tal-Unjoni

               Il-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli jaqa’ fil-qafas ġenerali tal-politika kummerċjali tal-UE u huwa favur l-UE għax l-UE hija esportatur nett tal-prodotti agrikoli lejn l-Iżvizzera. Il-bilanċ kummerċjali tal-UE mal-Iżvizzera tjieb ħafna mid-dħul fis-seħħ tal-Ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               ·Bażi Ġuridika

               Il-proposta għal Deċiżjoni hija bbażata fuq l-Artikolu 207(4) tat-Trattat dwar il-Funzjonament tal-Unjoni Ewropea, flimkien mal-Artikolu 218(9) tiegħu.

               ·Għażla tal-istrument

               L-Unjoni għandha tiddeċiedi dwar il-pożizzjoni li għandha tieħu fi ħdan il-Kumitat Veterinarju Konġunt b’rabta mal-adozzjoni tal-emendi meħtieġa għall-Anness 11. Skont l-ewwel inċiż tal-Artikolu 5(2) tad-Deċiżjoni 2002/309/KE, Euratom, il-Kunsill għandu jiddeċiedi dwar il-pożizzjoni tal-Unjoni Ewropea fuq proposta tal-Kummissjoni.

               3.IMPLIKAZZJONI BAĠITARJA

               Din id-Deċiżjoni mhu se jkollha l-ebda implikazzjoni fuq il-baġit tal-UE. Il-kontinwazzjoni tad-deroga tikkonċerna biss l-implimentazzjoni fl-Iżvizzera ta’ ċerti kontrolli tal-laħam tal-ħnieżer maħsuba għas-suq Żvizzeru biss.

               2017/0283 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f’isem l-Unjoni Ewropea fil-Kumitat Veterinarju Konġunt stabbilit bil-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli fir-rigward tad-Deċiżjoni Nru 1/2017 dwar l-emendar tal-Appendiċi 6 tal-Anness 11 tal-Ftehim

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4) tiegħu, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli
                  2
                (minn issa ’l quddiem “il-Ftehim Agrikolu”) daħal fis-seħħ fl-1 ta’ Ġunju 2002.

               (2)Taħt l-Artikolu 19(1) tal-Anness 11 tal-Ftehim Agrikolu, il-Kumitat Veterinarju Konġunt huwa inkarigat jeżamina l-kwistjonijiet kollha marbutin ma’ dak l-Anness u mal-implimentazzjoni tiegħu u jwettaq il-kompiti previsti fih. L-Artikolu 19(3) ta’ dak l-Anness 11 jawtorizza lill-Kumitat Veterinarju Konġunt jemenda l-Appendiċijiet tiegħu, b’mod partikulari sabiex jadattahom u jaġġornahom.

               (3)L-ewwel inċiż tal-Artikolu 5(2) tad-Deċiżjoni 2002/309/KE, Euratom tal-Kunsill u tal-Kummissjoni
                  3
                jipprevedi li l-pożizzjoni li għandha tadotta l-Komunità fi ħdan il-Kumitat Konġunt għall-Agrikoltura u l-Kumitat Veterinarju Konġunt trid tiġi determinata mill-Kunsill fuq proposta tal-Kummissjoni.

               (4)Jenħtieġ li l-Unjoni Ewropea tiddetermina l-pożizzjoni li għandha tieħu fi ħdan il-Kumitat Veterinarju Konġunt fir-rigward tal-adozzjoni tal-emendi meħtieġa.

               (5)Jenħtieġ li d-Deċiżjoni Nru 1/2017 tal-Kumitat Veterinarju Konġunt stabbilit mill-Ftehim Agrikolu (minn issa ’l quddiem “id-Deċiżjoni Nru 1/2017 tal-Kumitat Veterinarju Konġunt”) tidħol fis-seħħ fil-jum tal-adozzjoni tagħha,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f’isem l-Unjoni Ewropea fi ħdan il-Kumitat Veterinarju Konġunt stabbilit bl-Artikolu 19(1) tal-Anness 11 tal-Ftehim Agrikolu fir-rigward tal-emendar tal-Appendiċi 6 tal-Anness 11 għandha tkun ibbażata fuq l-abbozz tad-Deċiżjoni tal-Kumitat Veterinarju Konġunt mehmuż ma’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  EFSA Journal 2011; 9(10):2351 [198 pp.], ippubblikat fit-3 ta’ Ottubru 2011.

                     (2)
                  ĠU L 114, 30.4.2002, p. 132.

                     (3)
                  ĠU L 114, 30.4.2002, p. 1.

    ---documentbreak---

               IL-KUMMISSJONI EWROPEA
            Brussell, 6.11.2017
            COM(2017) 641 final
            ANNESS
            ta' [...]
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fil-Kumitat Veterinarju Konġunt stabbilit bil-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli fir-rigward tad-Deċiżjoni Nru 1/2017 dwar l-emendar tal-Appendiċi 6 tal-Anness 11 tal-Ftehim

               ANNESS

               A B B O Z Z

               DEĊIŻJONI NRU 1/2017 TAL-KUMITAT VETERINARJU KONĠUNT
               STABBILIT BIL-FTEHIM BEJN IL-KOMUNITÀ EWROPEA
               U L-KONFEDERAZZJONI ŻVIZZERA
               DWAR KUMMERĊ FI PRODOTTI AGRIKOLI

               ta’ ...

               dwar l-emendar tal-Appendiċi 6 tal-Anness 11 tal-Ftehim

               IL-KUMITAT VETERINARJU KONĠUNT,

               Wara li kkunsidra l-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli
                  1
               , u b’mod partikolari l-Artikolu 19(3) tal-Anness 11 tiegħu,

               Billi:

               (1)Il-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli (aktar ’il quddiem “il-Ftehim Agrikolu”) daħal fis-seħħ fl-1 ta’ Ġunju 2002.

               (2)Skont l-Artikolu 19(1) tal-Anness 11 tal-Ftehim Agrikolu, il-Kumitat Veterinarju Konġunt stabbilit b’dan il-Ftehim (minn hawn ’il quddiem “il-Kumitat Veterinarju Konġunt”) huwa inkarigat jeżamina l-kwistjonijiet kollha marbutin ma’ dak l-Anness u mal-implimentazzjoni tiegħu u jwettaq il-kompiti stipulati fih. L-Artikolu 19(3) ta’ dak l-Anness jawtorizza lill-Kumitat Veterinarju Konġunt jemenda l-Appendiċijiet tiegħu, b’mod partikolari sabiex jadattahom u jaġġornahom.

               (3)Id-Deċiżjoni Nru 2/2003 tal-Kumitat Veterinarju Konġunt
                  2
                emendat l-Appendiċijiet 1, 2, 3, 4, 5, 6 u 11 tal-Anness 11 tal-Ftehim Agrikolu għall-ewwel darba.

               (4)L-Appendiċijiet 1, 2, 3, 5, 6, 7, 10 u 11 tal-Anness 11 tal-Ftehim Agrikolu ġew emendati l-aħħar mid-Deċiżjoni Nru 1/2015 tal-Kumitat Veterinarju Konġunt
                  3
               .

               (5)L-Iżvizzera bbenefikat minn bosta perjodi temporanji suċċessivi li matulhom setgħet tidderoga mill-eżami għall-preżenza tat-Trichinella fil-karkassi u fil-laħam tal-ħnieżer domestiċi maħsubin għat-tismin u għall-qatla fl-istabbilimenti tal-qatla b’kapaċità baxxa. F’aktar minn 50 sena ma ġie identifikat l-ebda każ ta’ Trichinella fl-Iżvizzera. Barra minn hekk, l-Iżvizzera għandha programm ta’ detezzjoni effiċjenti u timpenja ruħa biex il-laħam tal-ħnieżer domestiċi li jitqiegħed fis-suq fl-Unjoni Ewropea dejjem jiġi ttestjat għat-Trinchinella fil-karkassi u fil-laħam tal-ħnieżer domestiċi. Għalhekk huwa possibbli li d-deroga tieqaf milli tkun temporanja.

               (6)Jenħtieġ li din id-Deċiżjoni tidħol fis-seħħ fil-jum tal-adozzjoni tagħha.

               (7)Għalhekk jenħtieġ li jiġi emendat l-Appendiċi 6 tal-Anness 11 tal-Ftehim Agrikolu,

               ADOTTA DIN ID-DEĊIŻJONI:

               Artikolu 1

               Il-punti minn 4 sa 6 tal-kapitolu “Kundizzjonijiet Speċjali” tal-Appendiċi 6 tal-Anness 11 tal-Ftehim Agrikolu huma emendati kif ġej: kif ġej:

               4)L-awtoritajiet kompetenti tal-Iżvizzera jimpenjaw ruħhom biex il-karkassi u l-laħam tal-ħnieżer domestiċi li jitqiegħdu fis-suq fl-Unjoni Ewropea jiġu sottomessi għat-test li jidentifika l-preżenza tat-Trinchinella fil-karkassi u fil-laħam tal-ħnieżer domestiċi.

               5)Fl-Iżvizzera jintużaw il-metodi ta’ detezzjoni deskritti fil-Kapitoli I u II tal-Anness I tar-Regolament tal-Kummissjoni (KE) Nru 2075/2005 għat-testijiet maħsuba biex tiġi identifikata l-preżenza tat-Trichinella. Il-metodu tal-analiżi trikinoskopika hekk kif deskritt fil-Kapitolu III tal-Anness I tar-Regolament tal-Kummissjoni (KE) Nru 2075/2005 ma jintużax.

               6)Skont id-dispożizzjonijiet tal-Artikolu 8(3) tad-Digriet tat-23 ta’ Novembru 2005 tad-Dipartiment Federali tal-Intern dwar l-iġjene waqt il-qtil tal-annimali (DIġQt; RS 817.190.1) u s-subparagrafu 8 tal-Artikolu 9 tad-Digriet tat-23 ta’ Novembru 2005 tad-Dipartiment Federali tal-Intern dwar l-oġġetti tal-ikel li ġejjin mill-annimali (RS 817.022.108), dawn il-karkassi u dan il-laħam tal-ħnieżer domestiċi maħsubin għat-tismin u għall-qatla, kif ukoll il-preparazzjonijiet tal-laħam, il-prodotti tal-laħam u l-prodotti pproċessati tal-laħam li mhumiex maħsuba għas-suq tal-Unjoni Eworpea għandhom ikunu mmarkati b’marka speċjali tas-saħħa skont il-mudell speċifikat fl-aħħar subparagrafu tal-Anness 9 tad-Digriet tat-23 ta’ Novembru 2005 tad-Dipartiment Federali tal-Intern dwar l-iġjene waqt il-qtil tal-annimali.

               Dawn il-prodotti ma jistax isir kummerċ bihom mal-Istati Membri tal-Unjoni Ewropea, skont id-dispożizzjonijiet tal-Artikolu 9a tad-Digriet tat-23 ta’ Novembru 2005 tad-Dipartiment Federali tal-Intern dwar l-oġġetti tal-ikel li ġejjin mill-annimali.

               Il-punt 7) jitħassar.

               Artikolu 2

               Din id-Deċiżjoni, magħmula f’żewġ eżemplari, għandha tiġi ffirmata mill-kopresidenti jew minn persuni oħrajn mogħtija s-setgħa biex jaġixxu f’isem il-Partijiet għall-Ftehim Agrikolu.

               Artikolu 3

               Din id-Deċiżjoni għandha tidħol fis-seħħ dakinhar tal-adozzjoni tagħha.

               Magħmul fi Brussell,

               Għall-Unjoni Ewropea
                     Għall-Konfederazzjoni Żvizzera

               Il-Kap tad-Delegazzjoni
                     Il-Kap tad-Delegazzjoni

                     (1)
                  ĠU L 114, 30.4.2002, p. 132.

                     (2)
                  Id-Deċiżjoni Nru 2/2003 tal-Kumitat Veterinarju Konġunt stabbilit bil-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli tal-25 ta’ Novembru 2003 li temenda l-Appendiċijiet 1, 2, 3, 4, 5, 6 u 11 tal-Anness 11 tal-Ftehim (2004/78/KE) [traduzzjoni mhix uffiċjali] (ĠU L 23, 28.1.2004, p. 27).

                     (3)
                  Id-Deċiżjoni Nru 1/2015 tal-Kumitat Veterinarju Konġunt stabbilit mill-ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli tas-17 ta’ Diċembru 2015 dwar l-emendar tal-Appendiċijiet 1, 2, 3, 5, 6, 7, 10 u 11 tal-Anness 11 tal-Ftehim (2015/2367/UE) [traduzzjoni mhix uffiċjali] (ĠU L 337, 23.12.2015, p. 128).


               IL-KUMMISSJONI EWROPEA
            Brussell, 30.10.2017
            COM(2017) 628 final
            2017/0277(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata f’isem l-Unjoni Ewropea fis-sebgħa u tletin laqgħa tal-Kumitat Permanenti tal-Konvenzjoni dwar il-konservazzjoni tal-ħajja ferjali Ewropea u tal-abitati naturali fir-rigward ta’ emenda għall-Appendiċi II tagħha

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-deċiżjoni li tistabbilixxi l-pożizzjoni li għandha tiġi adottata f’isem l-Unjoni, waqt is-sebgħa u tletin laqgħa annwali tal-Kumitat Permanenti għall-Konvenzjoni dwar il-konservazzjoni tal-ħajja ferjali Ewropea u tal-abitati naturali, fi Strasburgu, Franza, bejn il-5 u t-8 ta’ Diċembru 2017, b’rabta mal-adozzjoni prevista ta’ deċiżjoni li tikkonċerna emenda tal-Appendiċi II tal-Konvenzjoni.

               2.Kuntest tal-proposta

               2.1.Il-Konvenzjoni dwar il-konservazzjoni tal-ħajja ferjali Ewropea u tal-abitati naturali

               Il-Konvenzjoni tal-1979 dwar il-konservazzjoni tal-ħajja ferjali Ewropea u tal-abitati naturali (il-Konvenzjoni ta’ Berna) (“il-Ftehim”) għandha bħala għan il-konservazzjoni tal-fawna u l-flora selvaġġa Ewropej u tal-ħabitats naturali tagħhom, speċjalment dawk li l-konservazzjoni tagħhom teħtieġ il-kooperazzjoni ta’ diversi Stati Membri. Hija trattat intergovernattiv, konkluż taħt l-awspiċi tal-Kunsill tal-Ewropa. Il-Ftehim daħal fis-seħħ fl-1 ta’ Ġunju 1982. Il-Komunità Ewropea ilha Parti Kontraenti għall-Ftehim mill-1 ta’ Settembru 1982
                  1
               . Bħalissa hemm 51 Parti Kontraenti għall-Ftehim, inklużi l-Istati Membri kollha tal-UE.

               2.2.Il-Kumitat Permanenti

               Il-Kumitat Permanenti huwa l-korp li jieħu d-deċiżjonijiet tal-Konvenzjoni bis-setgħat li jevalwa l-istat ta’ konservazzjoni tal-ispeċijiet u, sussegwentement, li jrrevedi l-elenki tagħhom fl-Appendiċijiet tal-Konvenzjoni. Il-funzjonijiet tiegħu huma enumerati fl-Artikoli 13-15 ta’ dan il-Ftehim. Dan jiltaqa’ mill-anqas darba kull sentejn u kull meta maġġoranza tal-Partijiet Kontraenti hekk titlob. Saret drawwa għall-Kumitat Permanenti li jiltaqa’ kull sena.

               Il-mandat għall-pożizzjoni tal-Unjoni fir-rigward tal-emendi tal-appendiċijiet jingħata permezz ta’ Deċiżjoni tal-Kunsill abbażi ta’ proposta mill-Kummissjoni. Il-pożizzjonijiet komuni tal-UE dwar abbozzi ta’ deċiżjonijiet u riżoluzzjonijiet oħra jiġu miftiehma f’laqgħat preliminari tal-grupp ta’ ħidma rilevanti tal-Kunsill inkella f’laqgħat ta’ koordinazzjoni tal-UE fuq il-post.

               2.3.L-att previst tal-Kumitat Permanenti

               Bejn il-5 u t-8 ta’ Diċembru 2017, is-sebgħa u tletin laqgħa annwali tal-Kumitat Permanenti tal-Ftehim fi Strasburgu, Franza, għandu jadotta deċiżjoni dwar emenda tal-Appendiċi II tal-Ftehim (“l-att previst”).

               F’konformità mal-Artikolu 17 tal-Ftehim, emenda għall-Appendiċijiet għandha tiġi adottata b’maġġoranza ta’ żewġ terzi tal-Partijiet Kontraenti. Din tidħol fis-seħħ għall-Partijiet kollha tliet xhur wara l-adozzjoni mill-Kumitat Permanenti sakemm terz tal-Partijiet Kontraenti ma jkunux innotifikaw xi oġġezzjonijiet, ħlief għal dawk il-Partijiet li jagħmlu oġġezzjoni (riżerva) waqt il-laqgħa tal-Kumitat Permanenti.

               L-għan tal-att previst huwa li jiġi emendat l-Appendiċi II tal-Ftehim, kif previst fl-Artikolu 17 tal-Ftehim.

               L-att previst għandu jsir vinkolanti fuq il-Partijiet Kontraenti skont l-Artikolu 6 tal-Ftehim, li jipprevedi li kull Parti Kontraenti għandha tieħu l-miżuri leġiżlattivi u amministrattivi xierqa u meħtieġa sabiex tiżgura l-protezzjoni speċjali tal-ispeċijiet tal-fawna ferjali kif speċifikati fl-Appendiċi II.

               3.Pożizzjoni li għandha tiġi adottata f’isem l-Unjoni

               Il-Kumitat Permanenti huwa korp imwaqqaf permezz tal-Ftehim. Is-sebgħa u tletin laqgħa tal-Kumitat Permanenti għall-Ftehim se ssir fi Strasburgu, Franza, mill-5 sat-8 ta’ Diċembru 2017.

               Ir-Repubblika tal-Albanija ressqet proposta biex jiġi emendat l-Appendiċi II tal-Ftehim biex jinkludi l-linċi tal-Balkani, Lynx lynx spp. balcanicus, li hija sottospeċi tal-linċi Ewrasjatika Lynx lynx, diġà elenkata fl-Appendiċi III tal-Ftehim (“l-ispeċje ta’ fawna protetti”).

               Jenħtieġ li l-Unjoni tappoġġa l-proposta minħabba li hija bbażata fuq ix-xjenza u hija f’konformità mal-impenn tal-Unjoni fil-kooperazzjoni internazzjonali għall-protezzjoni tal-bijodiversità.

               Għalhekk jeħtieġ li l-Kunsill jieħu deċiżjoni bil-għan li tkun stabbilita l-pożizzjoni li għandha tiġi adottata f’isem l-Unjoni fil-kuntest tas-sebgħa u tletin laqgħa tal-Kumitat Permanenti rigward il-proposta għal emenda.

               Il-proposta għal emenda mhux se teħtieġ bdil fil-liġi eżistenti tal-Unjoni.

               4.Bażi ġuridika

               4.1.Il-bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f’ isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi atti li jkollhom effetti legali skont ir-regoli tad-dritt internazzjonali li jirregolaw il-korp inkwistjoni. Jinkludi wkoll strumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  2
               .

               4.1.2.Applikazzjoni għall-każ preżenti

               Il-Kumitat Permanenti huwa korp imwaqqaf permezz tal-Ftehim. Is-sebgħa u tletin laqgħa annwali tal-Kumitat Permanenti għall-Konvenzjoni se ssir fi Strasburgu (Franza) mill-5 sat-8 ta’ Diċembru, 2017.

               L-att li l-Kumitat Permanenti huwa mitlub jadotta, jikkostitwixxi att li jkollu effetti legali. L-att previst se jkun vinkolanti skont id-dritt internazzjonali f’konformità mal-Artikolu 6 tal-Konvenzjoni sabiex tkun żgurata l-protezzjoni speċjali tal-ispeċijiet tal-fawna selvaġġa elenkati fl-Appendiċi II. L-att previst ma jissupplimentax jew jemenda l-qafas istituzzjonali tal-ftehim.

               Għalhekk, il-bażi ġuridika proċedurali għad-deċiżjoni proposta, hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal deċiżjoni skont l-Artikolu 218(9) TFUE tiddependi primarjament fuq l-objettiv u l-kontenut tal-att previst li fir-rigward tiegħu tiġi adottata pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawn l-għanijiet jew komponenti jkun identifikabbli bħala l-ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) TFUE trid tkun imsejsa fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.

               4.2.2.Applikazzjoni għall-każ preżenti

               L-objettiv ewlieni u l-kontenut tal-att previst jirrigwardaw l-ambjent.

               Għalhekk il-bażi ġuridika sostantiva tad-deċiżjoni proposta, hija l-Artikolu 192(1).

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 192(1) flimkien mal-Artikolu 218(9) tat-TFUE.

               2017/0277 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata f’isem l-Unjoni Ewropea fis-sebgħa u tletin laqgħa tal-Kumitat Permanenti tal-Konvenzjoni dwar il-konservazzjoni tal-ħajja ferjali Ewropea u tal-abitati naturali fir-rigward ta’ emenda għall-Appendiċi II tagħha

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Konvenzjoni dwar il-konservazzjoni tal-ħajja ferjali Ewropea u tal-abitati naturali (Il-Konvenzjoni ta’ Berna) (“il-Ftehim”) kienet konkluża mill-Unjoni bid-Deċiżjoni tal-Kunsill 82/72/KEE
                  3
                u daħlet fis-seħħ fl-1 ta’ Ġunju 1982. Dan il-Ftehim għandu bħala għan il-konservazzjoni tal-ħajja ferjali Ewropea u tal-ħabitats naturali tagħhom, speċjalment dawk li l-konservazzjoni tagħhom teħtieġ il-kooperazzjoni ta’ diversi Stati Membri. Hija trattat intergovernattiv, konkluż taħt l-awspiċi tal-Kunsill tal-Ewropa.

               (2)Skont l-Artikolu 17 tal-Ftehim, il-Kumitat Permanenti jista’ jadotta deċiżjoni biex jiġu emendati l-appendiċijiet tal-Ftehim.

               (3)Waqt is-sebgħa u tletin laqgħa tiegħu bejn il-5 u t-8 ta’ Diċembru 2017, il-Kumitat Permanenti se jadotta deċiżjoni dwar l-emendar tal-Appendiċi II tal-Ftehim.

               (4)Huwa xieraq li tiġi stabbilita l-pożizzjoni li għandha tiġi adottata f’isem l-Unjoni fil-Kumitat Permanenti, peress li d-deċiżjoni se tkun vinkolanti għall-Unjoni.

               (5)Jenħtieġ li l-Unjoni tappoġġa l-proposta li mal-Appendiċi II tal-Ftehim, tiżdied il-linċi tal-Balkani Lynx lynx spp. balcanicus, sottospeċi tal-linċi Ewrasjatika, Lynx lynx li diġà tinsab fl-Appendiċi III tal-Ftehim, għaliex hija bbażata fuq ix-xjenza, f’konformità mal-impenn tal-Unjoni favur il-kooperazzjoni internazzjonali għall-protezzjoni tal-bijodiversità skont l-Artikolu 5 tal-Konvenzjoni tan-NU dwar id-Diversità Bijoloġika u mad-deċiżjonijiet meħuda fil-Konferenza tal-Partijiet skont din il-Konvenzjoni, b’mod partikolari mal-mira globali miftiehma waqt l-Għaxar laqgħa dwar il-prevenzjoni sal-2020 tal-estinzjoni ta’ speċijiet mhedda magħrufin u għat-titjib u ż-żamma tal-istatus ta’ konservazzjoni tagħhom, b’mod partikolari ta’ dawk li l-għadd tagħhom qed jonqos l-aktar.

               (6)Il-linċi Ewrasjatika, Lynx lynx hija diġà elenkata fl-Anness II u fl-Anness IV tad-Direttiva tal-Kunsill 92/43/1992
                  4
               , u għalhekk iż-żieda tas-sottospeċi linċi tal-Balkani Lynx lynx spp. balcanicus mal-Appendiċi II tal-Ftehim ma tkun teħtieġ l-ebda bidla fil-liġi tal-Unjoni,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f’isem l-Unjoni fis-sebgħa u tletin laqgħa tal-Kumitat Permanenti tal-Konvenzjoni dwar il-konservazzjoni tal-ħajja ferjali Ewropea u tal-abitati naturali, għandha tkun li tappoġġa ż-żieda ta’ Lynx lynx spp. balcanicus mal-Appendiċi II tagħha.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)
                  ID-DEĊIŻJONI TAL-KUNSILL 82/72/KEE tat-3 ta’ Diċembru 1981 dwar il-konklużjoni tal-Konvenzjoni dwar il-konservazzjoni ta’ annimali slavaġ u ambjenti naturali Ewropej, ĠU L 38, 10.2.1982, p. 1.

                     (2)
                  Il-Kawża C-399/12 Il-Ġermanja vs Il-Kunsill (OIV), ECLI:EU:C:2014:2258, il-paragrafi 61-64.

                     (3)
                  ĠU L 38, 10.2.1982, p. 1.

                     (4)
                  Id-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-habitat naturali u tal-fawna u l-flora selvaġġa (ĠU L 206, 22.7.1992, p. 7).


               IL-KUMMISSJONI EWROPEA
            Brussell, 6.11.2017
            COM(2017) 644 final
            2017/0286(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f'isem l-Unjoni Ewropea fil-Kumitat tal-Ambaxxaturi AKP-UE fir-rigward tal-implimentazzjoni tal-Artikolu 68 tal-Ftehim ta' Sħubija AKP-UE

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tirrigwarda d-deċiżjoni li tistabbilixxi l-pożizzjoni li għandha tittieħed f'isem l-Unjoni fil-Kumitat tal-Ambaxxaturi AKP-UE b'rabta mal-adozzjoni prevista ta' deċiżjoni tal-Kumitat tal-Ambaxxaturi li tirrigwarda l-implimentazzjoni tal-Artikolu 68 tal-Ftehim ta' Sħubija AKP-UE.

               2.Kuntest tal-proposta

               2.1.Il-Ftehim ta' Sħubija AKP-UE ("Ftehim ta' Cotonou")

               Il-Ftehim ta' Sħubija AKP-UE
                  1
                ("il-Ftehim") għandu l-għan li jwaqqaf Assoċjazzjoni bejn l-Unjoni Ewropea u l-Istati AKP. Il-Ftehim daħal fis-seħħ fl-01/04/2003.

               L-Artikolu 100 tal-Ftehim ta' Sħubija AKP-UE jgħid li l-Annessi Ia, Ib, II, III, IV u VI tiegħu jistgħu jiġu riveduti, rieżaminati u/jew emendati mill-Kunsill tal-Ministri AKP-UE fuq il-bażi ta' rakkomandazzjoni min-naħa tal-Kumitat ta' Kooperazzjoni għall-Finanzjament tal-Iżvilupp tal-AKP-UE.

               L-Artikolu 15(4) tal-Ftehim ta' Sħubija AKP-UE jgħid li l-Kunsill tal-Ministri AKP-UE jista' jiddelega setgħat lill-Kumitat tal-Ambaxxaturi AKP-UE.

               Il-Kunsill tal-Ministri AKP-UE ddeċieda li jagħti delega tas-setgħat tiegħu lill-Kumitat tal-Ambaxxaturi AKP-UE f'Dakar matul il-laqgħa tal-Kunsill Ministerjali Konġunt tas-6 ta' Mejju 2017, għall-fini li tittieħed deċiżjoni dwar l-implimentazzjoni tal-Artikolu 68 tal-Ftehim ta' Sħubija AKP-UE qabel il-31 ta' Diċembru 2017.

               2.2.IL-KUMITAT TAL-AMBAXXATURI AKP-UE

               Il-Kumitat tal-Ambaxxaturi AKP-UE jista' jieħu deċiżjonijiet li jkunu legalment vinkolanti fuq il-Partijiet. Il-Kumitat tal-Ambaxxaturi jinkludi, fuq naħa waħda, ir-rappreżentant permanenti ta' kull Stat Membru tal-Unjoni Ewropea u rappreżentant tal-Kummissjoni, u fuq in-naħa l-oħra, il-Kap tal-missjoni ta' kull Stat tal-AKP għall-Unjoni Ewropea. L-uffiċċju tal-President tal-Kumitat tal-Ambaxxaturi jinżamm darba mir-Rappreżentat Permanenti ta' Stat Membru nominat mill-Komunità, u darba oħra minn Kap ta' missjoni li jirrappreżenta Stat tal-AKP, nominat mill-Istati tal-AKP. Il-Kumitat jgħin lill-Kunsill tal-Ministri fit-twettiq tal-kompiti tiegħu u jwettaq kull mandat fdat lilu mill-Kunsill. F'dan il-kuntest, huwa jissorvelja l-implimentazzjoni ta' dan il-Ftehim u l-progress lejn il-kisba tal-għanijiet hemm imsemmija. Il-Kumitat tal-Ambaxxaturi jiltaqa' regolarment, partikolarment biex iħejji s-sessjonijiet tal-Kunsill u kull meta jkun hemm bżonn.

               2.3.L-att previst tal-Kumitat tal-Ambaxxaturi AKP-UE

               Qabel il-31/12/2017, il-Kumitat tal-Ambaxxaturi AKP-UE għandu jadotta deċiżjoni rigward l-implimentazzjoni tal-Artikolu 68 tal-Ftehim ta' Sħubija AKP-UE ("l-att previst").

               Id-Deċiżjoni se tapplika għall-Anness II il-Kapitolu 3 u timmira li ttejjeb il-funzjonament tas-sistema ta' finanzjament għall-appoġġ f'każ ta' xokkijiet eżoġeni.

               L-att ippjanat se jsir vinkolanti fuq il-partijiet f'konformità mal-Artikolu 15.3 tal-Ftehim li jipprevdi li "Il-Kunsill tal-Ministri AKP-UE jista' jieħu deċiżjonijiet li jkunu vinkolanti fuq il-Partijiet" u mal-Arikolu 15.4 tal-Ftehim, li jipprevdi li: "Il-Kunsill tal-Ministri AKP-UE jista' jiddelega s-setgħat lill-Kumitat tal-Ambaxxaturi AKP-UE.".

               3.Pożizzjoni li għandha tittieħed f'isem l-Unjoni

               F'konformità mal-Artikolu 68 tal-Ftehim ta' Sħubija AKP-UE "il-Partijiet jirrikonoxxu li l-instabbiltà makroekonomika li tirriżulta minn xokkijiet eżoġeni tista' taffettwa b'mod ħażin l-iżvilupp tal-Istati AKP u tipperikola l-kisba tar-rekwiżiti tal-iżvilupp tagħhom. Għaldaqstant qed tiġi stabbilita sistema ta' appoġġ addizzjonali sabiex timmitiga l-effetti negattivi ta' terminu qasir, li jirriżultaw mix-xokkijiet eżoġeni, inklużi l-effetti fuq id-dħul mill-esportazzjoni, u dan fil-qafas finanzjarju multiannwali ta' kooperazzjoni skont dan il-Ftehim."

               Il-Kapitolu 3 tal-Anness II tal-Ftehim ta' Sħubija AKP-UE jistabbilixxi t-termini u l-kundizzjonijiet dwar il-finanzjament tal-fluttwazzjonijiet fi żmien qasir fid-dħul mill-esportazzjonijiet (FLEX). Dan l-Anness ġie emendat permezz tad-Deċiżjoni tal-Kunsill AKP-UE 1/2008 tat-13/06/2008
                  2
               .

               Il-pajjiżi li qed jiżviluppaw huma soġġetti għal xokkijiet eżoġeni negattivi rikkorrenti li jimponu tnaqqis qawwi fl-output u fil-benesseri fuq żmien qasir, kif ukoll tnaqqis prolongat fit-tkabbir, li ma humiex relatati biss ma' fluttwazzjonijiet fi dħul tal-esportazzjoni. Dawn ix-xokkijiet eżoġeni jistgħu jirrigwardaw l-iżviluppi ekonomiċi globali, b'mod partikolari tnaqqis fit-tkabbir globali, kif ukoll diżastri naturali.

               Fuq il-bażi tal-esperjenzi ta' FLEX, inkluż il-finanzjament speċifiku wara l-kriżi ekonomika u finanzjarja dinjija tal-2008 (Vulnerability-FLEX), u f'konformità mal-Ftehim ta' Sħubija AKP-UE, għalhekk, ġie żviluppat approċċ ġdid għal appoġġ li jgħin lill-pajjiżi jassorbu x-xokkijiet b'impatt makroekonomiku, li jikkunsidra wkoll l-ispazju fiskali, il-kapaċità makroekonomika tal-gvern li jwieġeb għal xokkijiet eżoġeni.

               It-trattament armonizzat tat-talbiet f'envelopp wieħed għall-ħtiġijijet mhux previsti, għalhekk, jiżgura bl-aħjar mod il-flessibbiltà sabiex it-tweġiba tal-Kummissjoni tiġi adatta fuq bażi ta' każ b'każ.  Wara dan, intlaħaq ftehim man-naħa tal-AKP sabiex l-appoġġ għax-xokkijiet makroekonomiċi jkun kopert fl-envelopp għall-ħtiġijiet mhux previsti tal-11-il FEŻ.

               L-għan tal-att previst huwa għalhekk li jipprovdi appoġġ f'każ ta' xokkijiet eżoġeni, kif previst mill-Artikolu 68 tal-Ftehim ta' Sħubija AKP-UE, lil ċerti pajjiżi AKP. Dan l-appoġġ għandu jkun kopert taħt l-envelopp uniku għal ħtiġijiet mhux previsti.

               Sabiex jiġi implimentat l-approċċ deskritt hawn fuq, jenħtieġ li tiġi adottata deċiżjoni legalment vinkolanti tal-korpi tat-teħid tad-deċiżjonijiet stabbiliti skont il-Ftehim ta' Cotonou.

               Il-Kunsill tal-Ministri AKP-UE tal-5 ta' Mejju 2017 iddeċieda li l-proposta dwar l-appoġġ fil-każ ta' xokkijiet eżoġeni, kif previst mill-Artikolu 68 tal-Ftehim ta' Sħubija AKP-UE, għandha tkun koperta taħt l-envelopp għal ħtiġijiet mhux previsti u ta delega tas-setgħat lill-Kumitat tal-Ambaxxaturi AKP-UE biex jadotta deċiżjoni sal-31 ta' Diċembru 2017, li se tkun tapplika għall-kapitolu 3 Anness II tal-Ftehim ta' Sħubija AKP-UE.

               B'hekk, il-Kummissjoni qed tipproponi lill-Kunsill jadotta d-deċiżjoni attwali.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu "l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim."

               Il-kunċett ta’ "atti li jkollhom effetti legali" jinkludi atti li jkollhom effetti legali skont ir-regoli tad-dritt internazzjonali li jirregolaw is-sede inkwistjoni. Jinkludi wkoll strumenti li ma għandhomx effett vinkolanti skont id-dritt internazzjonali, iżda li "jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni".
                  3

               4.1.2.Applikazzjoni għal dan il-każ

               Il-Kumitat tal-Ambaxxaturi AKP-UE huwa korp stabbilit minn ftehim, jiġifieri l-Ftehim ta' Cotonou.

               L-att li l-Kumitat tal-Ambaxxaturi AKP-UE huwa msejjaħ li jadotta jikkostitwixxi att b’effetti legali. L-att previst se jkun vinkolanti skont id-dritt internazzjonali b’konformità mal-Artikolu 15.3 u 15.4 tal-Ftehim ta' Cotonou.

               L-att previst la jissupplimenta u lanqas jemenda l-qafas istituzzjonali tal-Ftehim.

               Għalhekk, il-bażi ġuridika proċedurali għad-deċiżjoni proposta hija l-Artikolu 218(9) TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal deċiżjoni skont l-Artikolu 218(9) TFUE tiddependi primarjament fuq l-objettiv u l-kontenut tal-att previst li fir-rigward tiegħu tiġi meħuda pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawk l-għanijiet jew komponenti jkun identifikabbli bħala ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) TFUE trid tkun imsejsa fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.

               4.2.2.Applikazzjoni għal dan il-każ

               L-objettiv u l-kontenut ewlieni tal-att previst jirrigwardaw il-"kooperazzjoni għall-iżvilupp". Għalhekk, il-bażi ġuridika sostantiva għad-deċiżjoni proposta hija l-Artikolu 209(2) TFUE.

               4.3.Konklużjoni

               Il-bażi ġuridika tad-deċiżjoni proposta jenħtieġ li tkun l-Artikolu 209(2) tat-TFUE flimkien mal-Artikolu 218(9) tat-TFUE.

               5.Pubblikazzjoni tal-att previst

               Billi l-att tal-Kumitat tal-Ambaxxaturi AKP-UE se japplika għall-Anness II tal-Ftehim ta' Cotonou, huwa xieraq li dan jiġi ppubblikat f’Il-Ġurnal Uffiċjali tal-Unjoni Ewropea wara l-adozzjoni tiegħu.

               2017/0286 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f'isem l-Unjoni Ewropea fil-Kumitat tal-Ambaxxaturi AKP-UE fir-rigward tal-implimentazzjoni tal-Artikolu 68 tal-Ftehim ta' Sħubija AKP-UE

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 209(2) tiegħu, flimkien mal-Artikolu 218(9) tiegħu,

               Wara li kkunsidra l-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku min-naħa l-waħda, u l-Komunità Ewropea u l-Istati Membri tagħha, min-naħa l-oħra, (minn hawn ’il quddiem imsejjaħ “il-Ftehim ta’ Sħubija AKP-UE")
                  4
                ,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku ("AKP"), minn naħa, u l-Komunità Ewropea u l-Istati Membri tagħha, min-naħa l-oħra ("il-Ftehim ta' Sħubija AKP-UE"), ġie ffirmat f'Cotonou fit-23 ta' Ġunju 2000. Il-Ftehim ta' Sħubija AKP-UE daħal fis-seħħ fl-1 ta' April 2003.

               (2)Skont l-Artikolu 100 tal-Ftehim ta' Sħubija AKP-UE, l-Annessi Ia, Ib, II, III, IV u VI tiegħu jistgħu jiġu riveduti, rieżaminati u/jew emendati mill-Kunsill tal-Ministri AKP-UE fuq il-bażi ta' rakkomandazzjoni min-naħa tal-Kumitat ta' Kooperazzjoni għall-Finanzjament tal-Iżvilupp tal-AKP-UE.

               (3)Skont l-Artikolu 15(4) tal-Ftehim ta' Sħubija AKP-UE, il-Kunsill tal-Ministri AKP-UE jista' jiddelega setgħat lill-Kumitat tal-Ambaxxaturi AKP-UE.

               (4)Il-Kunsill tal-Ministri AKP-UE ddeċieda li jagħti delega tas-setgħat tiegħu lill-Kumitat tal-Ambaxxaturi AKP-UE f'Dakar matul il-laqgħa tal-Kunsill Ministerjali Konġunt tas-6 ta' Mejju 2017, għall-fini li tittieħed deċiżjoni dwar l-implimentazzjoni tal-Artikolu 68 tal-Ftehim ta' Sħubija AKP-UE qabel il-31 ta' Diċembru 2017.

               (5)Huwa xieraq li tiġi stabbilita l-pożizzjoni li se tiġi meħuda f’isem l-Unjoni fil-Kumitat tal-Ambaxxaturi AKP-UE, peress li d-Deċiżjoni se tkun vinkolanti fuq l-Unjoni.

               (6)Din id-Deċiżjoni se tapplika għall-Anness II il-Kapitolu 3 tal-Ftehim ta' Sħubija AKP-UE u timmira biex jitjieb il-funzjonament tas-sistema ta' finanzjament għal appoġġ fil-każ ta' xokkijiet eżoġeni.

               ADOTTA DIN ID-DEĊIŻJONI:

               Artikolu 1

               1.Il-pożizzjoni li għandha tittieħed f'isem l-Unjoni fil-Kumitat tal-Ambaxxaturi AKP-UE fir-rigward tal-implimentazzjoni tal-Artikolu 68 tal-Ftehim ta' Sħubija AKP-UE għandha tkun ibbażata fuq l-abbozz tal-att tal-Kumitat tal-Ambaxxaturi AKP-UE mehmuż ma' din id-Deċiżjoni.

               2. Ir-rappreżentanti tal-Unjoni fil-Kumitat tal-Ambaxxaturi AKP-UE jistgħu jiftehmu dwar tibdil minuri għall-abbozz ta' Deċiżjoni mingħajr deċiżjoni ulterjuri tal-Kunsill.

               Artikolu 2

               Wara l-adozzjoni tagħha, id-Deċiżjoni tal-Kumitat tal-Ambaxxaturi AKP-UE għandha tiġi ppubblikata f'Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill tad-19 ta' Diċembru 2002 li tirrigwarda l-konklużjoni tal-Ftehim ta' Sħubija bejn il-Grupp ta' Stati tal-Afrika, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (ĠU L 65, 08.03.2003, p.27).

                     (2)
                  ĠU L 171, 1.7.2008, p. 63.

                     (3)
                  Is-Sentenza tal-Qorti tal-Ġustizzja tas-7 ta' Ottubru 2014, Il-Ġermanja vs Il-Kunsill, il-Kawża C-399/12, ECLI:EU:C:2014:2258, il-paragrafi 61 sa 64.

                     (4)
                  Il-Ftehim (ĠU L 317, 15.12.2000, p. 3) kif emendat mill-Ftehim iffirmat fil-Lussemburgu fil-25 ta' Ġunju 2005 (ĠU L 209, 11.8.2005, p. 27) u mill-Ftehim iffirmat f'Ouagadougou fit-22 ta' Ġunju 2010 (ĠU L287, 4.11.2010, p 3).

    ---documentbreak---

               IL-KUMMISSJONI EWROPEA
            Brussell,6.11.2017
            COM(2017) 644 final
            ANNESS
            tal-
            Proposta għalDEĊIŻJONI TAL-KUNSILL
            dwar il-pożizzjoni li għandha tittieħed f'isem l-Unjoni Ewropea fil-Kumitat tal-Ambaxxaturi AKP-UE  rigward l-implimentazzjoni tal-Artikolu 68 tal-Ftehim ta' Sħubija AKP-UE

               ANNESS

               DEĊIŻJONI Nru .../2017

               TAL-KUMITAT TAL-AMBAXXATURI AKP-UE

               ta' ../../2017

               dwar l-implimentazzjoni tal-Artikolu 68 tal-Ftehim ta’ Sħubija AKP-UE

               IL- KUMITAT TAL-AMBAXXATURI AKP-UE,

               Wara li kkunsidra l-Ftehim ta’ Sħubija bejn il-Membri tal-Grupp tal-Istati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra
                  1
               , (minn hawn 'il quddiem “il-Ftehim ta’ Sħubija AKP-UE”), u partikolarment l-Artikolu 100 tiegħu, flimkien mal-Artikoli 15(4) u 16(2);

               Billi:

               (1)L-Artikolu 68 tal-Ftehim ta' Sħubija AKP-UE jistipola li sistema ta' mekkaniżmu ta' appoġġ addizzjonali għandha titqiegħed fis-seħħ sabiex timmitiga l-effetti negattivi fuq żmien qasir li jirriżultaw minn xokkijiet eżoġeni li jaffettwaw l-ekonomija tal-Istati AKP. Il-paragrafu 4 ta' dan l-Artikolu jistabbilixxi li l-modalitajiet tal-mekkaniżmu ta' appoġġ huma mniżżla fl-Anness II tal-Ftehim.

               (2)Il-mekkaniżmu kif definit attwalment fl-Anness II tal-Ftehim ta' Sħubija AKP-UE jeħtieġ li jkun adatt biex jirrifletti l-ħtiġijiet tal-Partijiet u jiżgura kunsinna flessibbli u rapida tal-assistenza.

               (3)L-Artikolu 100 tal-Ftehim ta' Sħubija AKP-KE jistipula li l-Annessi Ia, Ib, II, IV u VI tal-Ftehim inkwistjoni jistgħu jiġu riveduti, rieaminati u/jew emendati mill-Kunsill tal-Ministri AKP-UE fuq il-bażi ta' rakkomandazzjoni mill-Kumitat ta' Kooperazzjoni għall-Finanzjament tal-Iżvilupp tal-AKP-UE.

               (4)L-Artikolu 15(4) tal-Ftehim ta' Sħubija AKP-UE jistipula li l-Kunsill tal-Ministri AKP-UE jista' jiddelega setgħat lill-Kumitat tal-Ambaxxaturi AKP-UE.

               (5)L-Artikolu 16(2) tal-Ftehim ta' Sħubija AKP-UE jistipola li l-Kumitat tal-Ambaxxaturi AKP-UE għandu jwettaq kwalunkwe mandat fdat lilu mill-Kunsill.

               (6)Il-laqgħa tal-tal-Ministri AKP-UE tal-5 ta' Mejju 2017 tat mandat lill-Kumitat tal-Ambaxxaturi AKP-UE biex jadotta deċiżjoni dwar l-implimentazzjoni tal-Artikolu 68 tal-Ftehim ta' Sħubija AKP-UE rigward xokkijiet eżoġeni u li temenda l-Anness II, il-Kapitolu 3.

               (7)Jenħtieġ li l-Kumitat tal-Ambaxxaturi AKP-UE jadotta d-deċiżjoni attwali.

               IDDEĊIEDA KIF ĠEJ:

               Artikolu 1

               L-appoġġ finanzjarju lil pajjiżi AKP fil-każ ta' instabbiltà makroekonomika li tirriżulta minn xokkijiet eżoġeni, previst fl-Artikolu 68 tal-Ftehim ta' Sħubija AKP-UE ("il-Ftehim"), huwa mmexxi mid-dispożizzjonijiet ta' din id-deċiżjoni.

               Artikolu 2

               1.Appoġġ finanzjarju addizzjonali jista' jiġi mobilizzat mill-11-il riżerva tal-Fond Ewropew għall-Iżvilupp għal ħtiġijiet mhux previsti, sabiex jimmitiga l-effetti negattivi fuq żmien qasir li jirriżultaw minn xokkijiet eżoġeni, inkluż l-effetti fuq id-dħul mill-esportazzjonijiet, u jissalvagwardja r-riformi u l-politiki soċjoekonomiċi pperikolati min-nuqqas fid-dħul,

               2.Il-pajjiżi AKP, milquta minn xokkijiet eżoġeni, għandhom jindirizzaw talba lill-Kummissjoni Ewropea għal appoġġ finanzjarju għal dan il-għan, li se tiġi eżaminata b'approċċ każ b'każ orjentat lejn il-ħtiġijiet fil-qafas finanzjarju pluriennali ta' kooperazzjoni taħt il-Ftehim.

               3.L-għajnuna għandha tiġi amministrata u implimentata skont il-proċeduri li jippermettu li l-operazzjonijiet ikunu rapidi, flessibbli u effettivi. Il-Kummissjoni Ewropea se tirrapporta perjodikament lill-Kumitat ta' Kooperazzjoni għall-Finanzjament tal-Iżvilupp tal-AKP-UE.

               Artikolu 3

               Il-Partijiet Kuntrattwali għall-Ftehim, il-Kummissjoni Ewropea u s-Segretarjat tal-AKP għandhom ikunu informati dwar l-implimentazzjoni prattika tal-modalitajiet tal-Artikolu 68.

               Artikolu 4

               L-Anness II, il-Kapitolu 3 tal-Ftehim ta' Sħubija AKP-UE għandu jiġi applikat f'konformità mad-deċiżjoni attwali.

               Artikolu 5

               Din id-deċiżjoni għandha tidħol fis-seħħ mal-adozzjoni tagħha.

               Magħmul fi […], […]

                     Għall-Kumitat tal-Ambaxxaturi AKP-UE

                     Il-President

                     (1)
                  Il-Ftehim (ĠU L 317, 15.12.2000, p. 3) kif emendat mill-Ftehim iffirmat fil-Lussemburgu fil-25 ta' Ġunju 2005 (ĠU L 209, 11.8.2005, p. 27) u mill-Ftehim iffirmat f'Ouagadougou fit-22 ta' Ġunju 2010 (ĠU L287, 4.11.2010, p 3).


               IL-KUMMISSJONI EWROPEA
            Brussell, 6.11.2017
            COM(2017) 638 final
            2017/0280(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE rigward emenda tar-regoli ta’ proċedura tal-Kumitat Konġunt taż-ŻEE

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               Iż-żewġ abbozzi ta’ Deċiżjonijiet tal-Kumitat Konġunt taż-ŻEE (mehmuża mad-Deċiżjoni proposta tal-Kunsill) għandhom l-għan li jemendaw ir-regoli ta’ proċedura tal-Kumitat Konġunt taż-ŻEE sabiex jiżdiedu l-Bulgaru, ir-Rumen u l-Kroat.

               L-ewwel abbozz tad-Deċiżjoni tal-Kumitat Konġunt taż-ŻEE fl-Anness 1 għandu l-għan li jindirizza l-Bulgaru u r-Rumen. Wara l-Ftehim dwar il-parteċipazzjoni tar-Repubblika tal-Bulgarija u tar-Rumanija fiż-Żona Ekonomika Ewropea
                  1
                ffirmat fil-25 ta’ Lulju 2007 fi Brussell, l-Artikolu 129(1) tal-Ftehim ŻEE ġie emendat sabiex mal-lista tal-lingwi tal-Ftehim ŻEE jiżdiedu l-Bulgaru u r-Rumen. Madankollu, jenħtieġ li dawn iż-żewġ lingwi jiżdiedu mal-lista tal-lingwi fir-regoli ta’ proċedura tal-Kumitat Konġunt taż-ŻEE.

               Billi l-Ftehim dwar il-parteċipazzjoni tar-Repubblika tal-Bulgarija u tar-Rumanija fiż-Żona Ekonomika Ewropea, iffirmat fil-25 ta’ Lulju 2007 fi Brussell, diġà daħal fis-seħħ fid-9 ta’ Novembru 2011, din id-Deċiżjoni tal-Kumitat Konġunt taż-ŻEE tista’ għaldaqstant tidħol fis-seħħ ladarba tiġi adottata mill-Kumitat taż-ŻEE.

               It-tieni abbozz tad-Deċiżjoni tal-Kumitat Konġunt taż-ŻEE fl-Anness 2 għandu l-għan li jindirizza l-Kroat. Il-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea (“il-Ftehim dwar it-Tkabbir taż-ŻEE tal-2014”), iffirmat fil-11 ta’ April 2014 fi Brussell, diġà jemenda l-Artikolu 129(1) tal-Ftehim ŻEE sabiex mal-lista ta’ lingwi tal-Ftehim ŻEE jiżdied il-Kroat. Jenħtieġ li r-regoli ta’ proċedura tal-Kumitat Konġunt taż-ŻEE għaldaqstant jiġu emendati skont dan.

               Il-Ftehim tat-Tkabbir taż-ŻEE tal-2014 għall-firmatarji tiegħu ilu japplika proviżorjament mit-12 ta’ April 2014, u din id-Deċiżjoni tal-Kumitat Konġunt taż-ŻEE trid tapplika proviżorjament sakemm tidħol fis-seħħ il-Ftehim dwar it-Tkabbir taż-ŻEE tal-2014.

               •Konsistenza mad-dispożizzjonijiet eżistenti fil-qasam tal-politika

               Mhux Applikabbli

               •Konsistenza ma’ politiki oħra tal-Unjoni

               Mhux Applikabbli

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               L-Artikolu 1(3) tar-Regolament tal-Kunsill (KE) Nru 2894/94
                  2
                dwar l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni li għandha tiġi adottata f’isem l-Unjoni dwar Deċiżjonijiet bħal dawn, fuq proposta mill-Kummissjoni.

               Il-Kummissjoni, f’kooperazzjoni mas-SEAE, tippreżenta l-abbozz ta’ Deċiżjonijiet tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE kemm jista’ jkun malajr.

               •Sussidjarjetà (għal kompetenza mhux esklużiva)

               Mhux Applikabbli

               •Proporzjonalità

               Mhux Applikabbli

               •Għażla tal-istrument

               F'konformità mal-Artikolu 98 tal-Ftehim ŻEE, l-istrument magħżul huwa d-Deċiżjoni tal-Kumitat Konġunt taż-ŻEE. Il-Kumitat Konġunt taż-ŻEE għandu jiżgura l-implimentazzjoni u l-operat effettivi tal-Ftehim ŻEE. Għal dan il-għan, għandu jieħu deċiżjonijiet fil-każijiet previsti fil-Ftehim ŻEE.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Ġbir u użu tal-kompetenzi

               Mhux applikabbli

               •Valutazzjoni tal-impatt

               Mhux applikabbli

               4.IMPLIKAZZJONI GĦALL-BAĠIT

               Ma hemm l-ebda implikazzjonijiet baġitarji.

               5.ELEMENTI OĦRA

               Mhux applikabbli

               2017/0280 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE rigward emenda tar-regoli ta’ proċedura tal-Kumitat Konġunt taż-ŻEE

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 338(1) flimkien mal-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  3
               , u b’mod partikolari l-Artikolu 1(3) tiegħu,

               Wara li kkunsidra l-proposta li saret mill-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea
                  4
                (“il-Ftehim ŻEE”) daħal fis-seħħ fl-1 ta’ Jannar 1994.

               (2)Wara l-Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea
                  5
                ffirmat fil-25 ta’ Lulju 2007 fi Brussell, l-Artikolu 129(1) tal-Ftehim ŻEE ġie emendat sabiex mal-lista tal-lingwi tal-Ftehim ŻEE jiżdiedu l-Bulgaru u r-Rumen.

               (3)Il-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea
                  6
                (“il-Ftehim dwar it-Tkabbir taż-ŻEE tal-2014”) iffirmat fil-11 ta’ April 2014 fi Brussell, li jemenda l-Artikolu 129(1) tal-Ftehim ŻEE sabiex mal-lista ta’ lingwi tal-Ftehim ŻEE jiżdied il-Kroat.

               (4)Għaldaqstant, jenħtieġ li r-regoli ta’ proċedura tal-Kumitat Konġunt taż-ŻEE, li ġew adottati permezz tad-Deċiżjoni tal-Kumitat Konġunt taż-ŻEE Nru 1/94 tat-8 ta’ Frar 1994
                  7
                u emendati bid-Deċiżjoni tal-Kumitat Konġunt taż-ŻEE Nru 24/2005 tat-8 ta’ Frar 2005
                  8
               , jiġu emendati skont dan.

               (5)Il-Ftehim tat-Tkabbir taż-ŻEE tal-2014 ilu japplika proviżorjament għall-firmatarji tiegħu mit-12 ta’ April 2014, u jenħtieġ li għaldaqstant id-Deċiżjoni tal-Kumitat Konġunt taż-ŻEE tapplika proviżorjament sakemm jidħol fis-seħħ il-Ftehim dwar it-Tkabbir taż-ŻEE tal-2014.

               (6)Għaldaqstant jenħtieġ li l-pożizzjoni tal-Unjoni fil-Kumitat Konġunt taż-ŻEE tkun ibbażata fuq l-abbozz mehmuż tad-deċiżjonijiet,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f’isem l-Unjoni, fil-Kumitat Konġunt taż-ŻEE dwar l-emenda proposta tar-regoli ta’ proċedura għall-Ftehim Konġunt taż-ŻEE, għandha tkun ibbażata fuq l-abbozz tad-deċiżjonijiet tal-Kumitat Konġunt taż-ŻEE mehmuż ma’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 221, 25.8.2007, p. 15.

                     (2)
                  ĠU L 305, 30.11.1994, p. 6–8

                     (3)
                  ĠU L 305, 30.11.1994, p. 6.

                     (4)
                  ĠU L 1, 3.1.1994, p. 3.

                     (5)
                  ĠU L 221, 25.8.2007, p. 15.

                     (6)
                  ĠU L ...

                     (7)
                  ĠU L 85, 30.3.1994, p. 60.

                     (8)
                  ĠU L 161, 23.6.2005, p. 54.

    ---documentbreak---

               IL-KUMMISSJONI EWROPEA
            Brussell,6.11.2017
            COM(2017) 638 final
            ANNESS
            għal
            Proposta għalDEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE rigward emenda tar-regoli ta’ proċedura tal-Kumitat Konġunt taż-ŻEE

               ANNESS 1

               DEĊIŻJONI TAL-KUMITAT KONĠUNT TAŻ-ŻEE

                  Nru .../2017

                  Proposta għal Deċiżjoni tal-Kunsill

                  li temenda r-regoli ta’ proċedura tal-Kumitat Konġunt taż-ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 92(3) tiegħu,

               Billi:

               (1)Wara l-Ftehim dwar il-parteċipazzjoni tar-Repubblika tal-Bulgarija u tar-Rumanija fiż-Żona Ekonomika Ewropea
                  1
                iffirmat fil-25 ta’ Lulju 2007 fi Brussell, l-Artikolu 129(1) tal-Ftehim ŻEE ġie emendat sabiex mal-lista tal-lingwi tal-Ftehim ŻEE jiżdiedu l-Bulgaru u r-Rumen.

               (2)Il-Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea daħal fis-seħħ fid-9 ta’ Novembru 2011.

               (3)Fir-regoli ta’ proċedura tal-Kumitat Konġunt taż-ŻEE, li ġew adottati permezz tad-Deċiżjoni tal-Kumitat Konġunt taż-ŻEE Nru 1/94 tat-8 ta’ Frar 1994
                  2
                u emendati bid-Deċiżjoni tal-Kumitat Konġunt taż-ŻEE Nru 24/2005 tat-8 ta’ Frar 2005
                  3
               , jenħtieġ li l-Bulgaru u r-Rumen jiżdiedu mal-lista tal-lingwi. Konsegwentement, jenħtieġ li l-lista tal-lingwi għar-regoli ta’ proċedura tal-Kumitat Konġunt taż-ŻEE għaldaqstant tiġi emendata skont dan,

               ADOTTA DIN ID-DEĊIŻJONI:

               Artikolu 1

               Id-Deċiżjoni tal-Kumitat Konġunt taż-ŻEE Nru 1/94 hija emendata kif ġej:

               1.
                     It-test tal-Artikolu 6(2) huwa sostitwit b’dan li ġej:

               “It-testi tal-atti tal-KE li jkunu integrati fl-Annessi tal-Ftehim skont l-Artikolu 102(1) huma ugwalment awtentiċi fil-lingwa Bulgara, Spanjola, Ċeka, Daniża, Ġermaniża, Estonjana, Griega, Ingliża, Franċiża, Kroata, Taljana, Latvjana, Litwana, Ungeriża, Maltija, Olandiża, Pollakka, Portugiża, Rumena, Slovakka, Slovena, Finlandiża u Żvediża kif ippubblikati f’Il-Ġurnal Uffiċjali tal-Unjoni Ewropea. Dawn għandhom jitfasslu fil-lingwa Iżlandiża u Norveġiża u għandhom ikunu awtentikati mill-Kumitat Konġunt taż-ŻEE flimkien mad-deċiżjonijiet rilevanti msemmija fil-paragrafu 1.”

               2.It-test tal-Artikolu 11(1) huwa sostitwit b’dan li ġej:

               “Id-Deċiżjonijiet tal-Kumitat Konġunt taż-ŻEE li jemendaw l-Annessi jew il-Protokolli għall-Ftehim jiġu ppubblikati bil-lingwa Bulgara, Spanjola, Ċeka, Daniża, Ġermaniża, Estonjana, Griega, Ingliża, Franċiża, Kroata, Taljana, Latvjana, Litwana, Ungeriża, Maltija, Olandiża, Pollakka, Portugiża, Rumena, Slovakka, Slovena, Finlandiża u Żvediża fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fil-lingwa Iżlandiża u Norveġiża fis-Suppliment taż-ŻEE tiegħu.

               Artikolu 2

               Din id-Deċiżjoni għandha ssir effettiva fid-data tal-adozzjoni tagħha.

               Artikolu 3

               Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     tal-Kumitat Konġunt taż-ŻEE

                     (1)
                  ĠU L 221, 25.8.2007, p. 15.

                     (2)
                  ĠU L 85, 30.3.1994, p. 60.

                     (3)
                  ĠU L 161, 23.6.2005, p. 54.

    ---documentbreak--- NA ---documentbreak---

               IL-KUMMISSJONI EWROPEA
            Brussell,6.11.2017
            COM(2017) 638 final
            ANNESS
            tal-
            Proposta għalDEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda tar-regoli ta' proċedura tal-Kumitat Konġunt taż-ŻEE

               ANNESS 2

               DEĊIŻJONI TAL-KUMITAT KONĠUNT TAŻ-ŻEE

                  Nru .../2017

                  ta’

                  li temenda r-regoli ta’ proċedura tal-Kumitat Konġunt taż-ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 92(3) tiegħu,

               Billi:

               (1)Wara l-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea
                  1
                (“Il-Ftehim dwar it-Tkabbir taż-ŻEE tal-2014”) iffirmat fil-11 ta’ April 2014 fi Brussell, l-Artikolu 129(1) tal-Ftehim ŻEE għandu jiġi emendat sabiex mal-lista tal-lingwi tal-Ftehim ŻEE jiżdied il-Kroat.

               (2)Fir-regoli ta’ proċedura tal-Kumitat Konġunt taż-ŻEE, li ġew adottati permezz tad-Deċiżjoni tal-Kumitat Konġunt taż-ŻEE Nru 1/94 tat-8 ta’ Frar 1994
                  2
               , emendati bid-Deċiżjoni tal-Kumitat Konġunt taż-ŻEE Nru 24/2005 tat-8 ta’ Frar 2005
                  3
               , u emendati ulterjorment bid-Deċiżjoni tal-Kumitat Konġunt taż-ŻEE Nru […] ta’ […], jenħtieġ li l-Kroat jiżdied mal-lista tal-lingwi. Konsegwentement, jenħtieġ li l-lista tal-lingwi tar-regoli ta’ proċedura tal-Kumitat Konġunt taż-ŻEE għaldaqstant tiġi emendata skont dan.

               (3)Il-Ftehim dwar it-Tkabbir taż-ŻEE tal-2014 għall-firmatarji tiegħu ilu japplika proviżjorjament mit-12 ta’ April 2014, u din id-Deċiżjoni għalhekk tapplika proviżorjament sakemm jidħol fis-seħħ il-Ftehim dwar it-Tkabbir taż-ŻEE tal-2014,

               ADOTTA DIN ID-DEĊIŻJONI:

               Artikolu 1

               Id-Deċiżjoni tal-Kumitat Konġunt taż-ŻEE Nru 1/94 hija emendata kif ġej:

               1.
                     It-test tal-Artikolu 6(2) huwa sostitwit b’dan li ġej:

               “It-testi tal-atti tal-KE li jkunu integrati fl-Annessi tal-Ftehim skont l-Artikolu 102(1) huma ugwalment awtentiċi fil-lingwa Bulgara, Spanjola, Ċeka, Daniża, Ġermaniża, Estonjana, Griega, Ingliża, Franċiża, Kroata, Taljana, Latvjana, Litwana, Ungeriża, Maltija, Olandiża, Pollakka, Portugiża, Rumena, Slovakka, Slovena, Finlandiża u Żvediża kif ippubblikati f’Il-Ġurnal Uffiċjali tal-Unjoni Ewropea. Dawn għandhom jitfasslu fil-lingwa Iżlandiża u Norveġiża u għandhom ikunu awtentikati mill-Kumitat Konġunt taż-ŻEE flimkien mad-deċiżjonijiet rilevanti msemmija fil-paragrafu 1.”

               2.It-test tal-Artikolu 11(1) huwa sostitwit b’dan li ġej:

               “Id-Deċiżjonijiet tal-Kumitat Konġunt taż-ŻEE li jemendaw l-Annessi jew il-Protokolli għall-Ftehim jiġu ppubblikati bil-lingwa Bulgara, Spanjola, Ċeka, Daniża, Ġermaniża, Estonjana, Griega, Ingliża, Franċiża, Kroata, Taljana, Latvjana, Litwana, Ungeriża, Maltija, Olandiża, Pollakka, Portugiża, Rumena, Slovakka, Slovena, Finlandiża u Żvediża fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fil-lingwa Iżlandiża u Norveġiża fis-Suppliment taż-ŻEE tiegħu.

               Artikolu 2

               Din id-Deċiżjoni għandha tidħol fis-seħħ fi, jew fil-ġurnata tad-dħul fis-seħħ tal-Ftehim dwar it-Tkabbir taż-ŻEE tal-2014, skont liema data tkun l-iżjed tard.

               Din tapplika proviżorjament mit-12 ta’ April 2014.

               Artikolu 4

               Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     tal-Kumitat Konġunt taż-ŻEE

                     (1)
                  ĠU L ...

                     (2)
                  ĠU L 85, 30.3.1994, p. 60.

                     (3)
                  ĠU L 161, 23.6.2005, p. 54.


               IL-KUMMISSJONI EWROPEA
            Brussell, 9.11.2017
            COM(2017) 588 final
            2017/0295(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tittieħed mill-Unjoni Ewropea fi ħdan il-Kumitat Konġunt stabbilit bil-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi, għar-rigward tal-adozzjoni tar-regoli ta’ proċedura tiegħu

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Il-Ftehim bejn l-Unjoni Ewropea u r-Repubblika tal-Ażerbajġan dwar l-iffaċilitar tal-ħruġ ta’ viżi għal żjarat qosra għal ċittadini tar-Repubblika tal-Ażerbajġan u tal-Unjoni Ewropea daħal fis-seħħ fl-1 ta' Settembru 2014
                  1
               . Il-Ftehim stabbilixxa, fuq il-bażi ta’ reċiproċità, drittijiet u obbligi legalment vinkolanti applikabbli għaż-żewġ partijiet, għall-iskop ta’ simplifikazzjoni tal-proċeduri tal-ħruġ tal-viżi għaċ-ċittadini kemm tal-Ażerbajġan kif ukoll tal-UE. L-Artikolu 12 tal-Ftehim jistabbilixxi Kumitat Konġunt li fost il-kompiti tiegħu għandu dak li jimmonitorja l-implimentazzjoni tal-Ftehim. L-Artikolu 12(4) tal-Ftehim jiddikjara li l-Kumitat Konġunt għandu jiddetermina r-regoli ta’ proċedura tiegħu stess.

               Ir-regoli ta’ proċedura għandhom jiġu adottati permezz ta’ Deċiżjoni tal-Kumitat Konġunt u ma jkunux parti mill-Ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi legali

               Il-Kunsill jagħti s-setgħa lil rappreżentant tal-UE fuq il-Kumitat Konġunt, jiġifieri l-Kummissjoni, li tadotta r-regoli ta’ proċedura abbażi ta’ din il-proposta. L-iskop tar-regoli huwa dak li tiġi organizzata l-ħidma tal-Kumitat Konġunt u biex ikunu ta’ għajnuna fil-preparazzjoni tal-laqgħat tiegħu u biex jitmexxew.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

                  Ir-regoli ta’ proċedura, kif stabbiliti fl-Anness ta’ din il-proposta għal Deċiżjoni tal-Kunsill, huma r-riżultat ta’ konsultazzjoni mal-awtoritajiet kompetenti tal-Azerbajġan, waqt l-ewwel u t-tieni laqgħa tal-Kumitat Konġunt, u permezz ta’ skambju ta’ posta elettronika bejn il-laqgħat (l-aħħar waħda fil-5 ta’ Ġunju 2017). L-Istati Membri ġew ikkonsultati permezz tal-proċedura bil-miktub, li ġiet fi tmiemha fis-16 ta’ Ġunju 2017.

               4.IMPLIKAZZJONIJIET BAĠITARJI

               Din il-proposta ma għandha l-ebda impatt fuq il-baġit tal-UE.

               2017/0295 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tittieħed mill-Unjoni Ewropea
                  fi ħdan il-Kumitat Konġunt stabbilit bil-Ftehim
                  bejn l-Unjoni Ewropea u r-Repubblika tal-Ażerbajġan
                  dwar il-faċilitazzjoni tal-ħruġ ta' viżi,
                  għar-rigward tal-adozzjoni tar-regoli ta’ proċedura tiegħu

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari il-punt (a) tal-Artikolu 77(2) flimkien mal-Artikolu 218(9) tiegħu,

               Wara li kkunsidra Deċiżjoni tal-Kunsill 2014/242/UE tal-14 ta’ April 2014 dwar il-konklużjoni tal-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi
                  2
               ,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi
                  3
                (minn issa ‘il quddiem “il-Ftehim”) daħal fis-seħħ fl-1 ta’ Settembru 2014.

               (2)L-Artikolu 12 tal-Ftehim jistabbilixxi Kumitat Konġunt li jiġġestixxi l-Ftehim. Il-Paragrafu 4 ta’ dan l-Artikolu jistipula li l-Kumitat Konġunt għandu jiddetermina r-regoli ta’ proċedura tiegħu stess.

               (3)Ir-regoli ta’ proċedura huma neċessarji għall-organizzazzjoni tal-ħidma tal-Kumitat Konġunt li bħala kompitu għandu dak li jiġġestixxi l-Ftehim u li jimmonitorja l-implimentazzjoni tiegħu.

               (4)Ikun għalhekk xieraq li tiġi stabbilita l-pożizzjoni li għandha tiġi adottata f’isem l-Unjoni Ewropea fi ħdan il-Kumitat Konġunt fejn tidħol l-adozzjoni tar-regoli ta’ proċedura tal-Kumitat Konġunt għall-ġestjoni tal-Ftehim.

               (5)Din id-Deċiżjoni tikkostitwixxi żvilupp ta’ dispożizzjonijiet tal-acquis ta’ Schengen li fih ir-Renju Unit ma jiħux sehem skont id-Deċiżjoni tal-Kunsill 2000/365/KE tad-29 ta’ Mejju, 2000, dwar it-talba tar-Renju Unit tal-Gran Brittanja u l-Irlanda ta’ Fuq biex jieħu parti f’xi wħud mid-dispożizzjonijiet tal-acquis ta’ Schengen. Għaldaqstant ir-Renju Unit mhuwiex qiegħed jieħu l-ebda rwol fl-adozzjoni ta’ din id-Deċiżjoni u mhuwiex marbut biha jew soġġett għall-applikazzjoni tagħha.

               (6)Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tiħux sehem, skont id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'uħud mid-dispożizzjonijiet tal-acquis ta' Schengen. Għaldaqstant l-Irlanda mhix qiegħda tieħu l-ebda rwol fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha.

               (7)F'konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhix qiegħda tieħu sehem fl-adozzjoni ta' din id-Deċiżjoni u mhix marbuta biha jew soġġetta għall-applikazzjoni tagħha.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f'isem l-Unjoni Ewropea fi ħdan il-Kumitat Konġunt stabbilit bl-Artikolu 12 tal-Ftehim bejn l-Unjoni Ewropea u r-Repubblika tal-Ażerbajġan dwar l-iffaċilitar tal-ħruġ ta' viżi fir-rigward tal-adozzjoni tar-regoli ta’ proċedura tal-Kumitat Konġunt, għandha tkun ibbażata fuq l-abbozz ta’ Deċiżjoni tal-Kumitat Konġunt li hu mehmuż ma' din id-Deċiżjoni.

               Artikolu 2

               Din id-deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 128, 30.4.2014, p. 49-60.

                     (2)
                  ĠU L 128, 30.4.2014, p. 47-48.

                     (3)
                  ĠU L 128, 30.4.2014, p. 49-60.

    ---documentbreak---

               IL-KUMMISSJONI EWROPEA
            Brussell, 9.11.2017
            COM(2017) 588 final
            ANNESS
            tal-
            Proposta għal Deċiżjoni tal-Kunsill
            li tistabbilixxi l-pożizzjoni li għandha tittieħed f'isem l-Unjoni Ewropeafi ħdan il-Kumitat Konġunt stabbilit bil-Ftehimbejn l-Unjoni Ewropea u r-Repubblika tal-Ażerbajġandwar il-faċilitazzjoni tal-ħruġ ta' viżi, għar-rigward tal-adozzjoni tar-regoli ta' proċeduri tiegħu

               ABBOZZ

               TA' DEĊIŻJONI N° ____ TAL-KUMITAT KONĠUNT DWAR IL-FAĊILITAZZJONI TAL-VIŻI
               STABBILIT MILL-FTEHIM BEJN L-UNJONI EWROPEA U R-REPUBBLIKA TAL-AŻERBAJĠAN DWAR IL-FAĊILITAZZJONI TAL-ĦRUĠ TA' VIŻI

               tal- ……

               fir-rigward tal-adozzjoni tar-Regoli ta’ Proċedura tiegħu

               IL-KUMITAT,

               Wara li kkunsidra l-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta’ viżi (minn hawn 'il quddiem imsejjaħ “il-Ftehim”), u b’mod partikolari l-Artikolu 12(4) tiegħu,

               Billi dak il-Ftehim daħal fis-seħħ fl-1 ta' Settembru 2014,

               IDDEĊIEDA LI JADOTTA R-REGOLI TA’ PROĊEDURA LI ĠEJJIN:

               Artikolu 1

               Presidenza

               Il-Kumitat Konġunt dwar il-Faċilitazzjoni tal-Viżi għandu jkollu presidenza konġunta minn rappreżentant tal-Unjoni Ewropea u rappreżentant tar-Repubblika tal-Ażerbajġan.

               Artikolu 2

               Kompiti tal-Kumitat Konġunt

               (1)F’konformità mal-Artikolu 12(2) tal-Ftehim, il-Kumitat Konġunt dwar il-Faċilitazzjoni tal-Viżi għandu jkollu, b’mod partikolari, il-kompiti li ġejjin:

               (a)li jagħmel monitoraġġ tal-implimentazzjoni tal-Ftehim;

               (b)li jissuġġerixxi emendi jew żidiet għal dan il-Ftehim;

               (c)li jirriżolvi tilwimiet li jqumu mill-interpretazzjoni jew l-applikazzjoni tad-dispożizzjonijiet f'dan il-Ftehim.

               (2)Il-Kumitat Konġunt dwar il-Faċilitazzjoni tal-Viżi jista’ jilħaq ftehim dwar rakkommandazzjonijiet li jkun fihom linji gwida jew "l-aħjar prattiki" biex jassistu fl-implimentazzjoni tal-Ftehim.

               Artikolu 3

               Laqgħat

               (1)Il-Kumitat Konġunt dwar il-Faċilitazzjoni tal-Viżi jiltaqa’ kull meta jkun meħtieġ, fuq talba mill-Partijiet u mill-anqas darba fis-sena.

               (2)Il-Partijiet għandhom jospitaw il-laqgħa, darba kull wieħed, sakemm ma jkunx miftiehem mod ieħor.

               (3)Il-laqgħat tal-Kumitat Konġunt dwar il-Faċilitazzjoni tal-Viżi jissejħu mill-Kopresidenti.

               (4)Il-Kopresidenti għandhom jistabbilixxu data għal-laqgħa u jiskambjaw tali dokumenti kif ikun meħtieġ fil-ħin biex jiżguraw preparazzjoni xierqa, tletin jum qabel il-laqgħa.

               (5)Il-Parti li tospita laqgħa għandha tassumi l-aspetti ta' loġistika.

               Artikolu 4

               Delegazzjonijiet

               Il-Partijiet għandhom jinnotifikaw lil xulxin dwar il-kompożizzjoni intenzjonata tad-delegazzjoni tagħhom mill-inqas sebat ijiem qabel laqgħa.

               Artikolu 5

               Aġenda tal-laqgħat

               (1)Għandha titħejja aġenda proviżorja għal kull laqgħa mill-Kopresidenti mhux aktar tard minn erbatax-il jum qabel il-laqgħa. L-aġenda proviżorja għandha tinkludi l-punti li dwarhom tkun waslet talba għal inklużjoni fl-aġenda għand wieħed mill-Kopresidenti sa mhux aktar tard minn erbatax-il jum qabel il-laqgħa.

               (2)Kull Parti tista' żżid punti mal-aġenda proviżorja fi kwalunkwe ħin qabel il-laqgħa jekk iż-żewġ Partijiet ikunu jaqblu. Talbiet biex jiżdiedu punti mal-aġenda proviżorja għandhom jintbagħtu bil-miktub u għandhom jiġu inklużi sakemm dan ikun possibbli.

               (3)L-aġenda finali għandha tiġi adottata mill-Kopresidenti fil-bidu ta' kull laqgħa. Punt li ma jkunx jidher fuq l-aġenda proviżorja jista' jitqiegħed fuq l-aġenda jekk il-Partijiet jaqblu u għandu jiġi indirizzat sa fejn dan ikun possibbli.

               Artikolu 6

               Rekords tal-laqgħa

               (1)Abbozz tar-rekord għandu jitħejja fl-iqsar żmien possibbli mill-Kopresident li jospita l-laqgħa.

               (2)Ir-rekord, bħala regola ġenerali, għandu jindika dan li ġej fir-rigward ta' kull punt fuq l-aġenda:

               (a)id-dokumentazzjoni mressqa lill-Kumitat Konġunt dwar il-Faċilitazzjoni tal-Viżi;

               (b)l-istqarrijiet li Parti tkun talbet li jiddaħħlu; u

               (c)id-deċiżjonijiet li jittieħdu, ir-rakkomandazzjonijiet li jsiru u l-konklużjonijiet adottati rigward punt speċifiku.

               (3)Ir-rekord għandu jindika l-individwi tad-delegazzjonijiet parteċipanti rispettivi, flimkien mal-ministeru, l-aġenzija jew l-istituzzjoni li jkunu qed jirrappreżentaw.

               (4)Ir-rekord għandu jiġi approvat mill-Kumitat Konġunt dwar il-Faċilitazzjoni tal-Viżi fil-laqgħa tiegħu li jkun imiss.

               Artikolu 7

               Deċiżjonijiet u rakkomandazzjonijiet tal-Kumitat Konġunt dwar il-Faċilitazzjoni tal-Viżi

               (1)Il-Kumitat Konġunt dwar il-Faċilitazzjoni tal-Viżi għandu jieħu d-deċiżjonijiet bi ftehim taż-żewġ Partijiet.

               (2)Id-deċiżjonijiet tal-Kumitat Konġunt dwar il-Faċilitazzjoni tal-Viżi għandu jkollhom it-titolu “Deċiżjonijiet” segwit b’numru tas-serje u b’deskrizzjoni tas-suġġett tagħhom. Id-data li fiha d-deċiżjoni tidħol fis-seħħ għandha tkun indikata wkoll. Id-deċiżjonijiet għandhom jiġu ffirmati mir-rappreżentanti tal-Kumitat Konġunt dwar il-Faċilitazzjoni tal-Viżi li huma awtorizzati jaġixxu f’isem il-Partijiet. Id-deċiżjonijiet għandhomm jitħejjew idduplikati, fejn kull verżjoni tkun ugwalment awtentika.

               (3)Il-paragrafi 1 u 2 għandhom japplikaw mutatis mutandis għar-rakkomandazzjonijiet tal-Kumitat Konġunt dwar il-Faċilitazzjoni tal-Viża.

               Artikolu 8

               Spejjeż

               (1)Kull Parti għandha tkun responsabbli għall-ispejjeż marbuta mal-parteċipazzjoni tagħha fil-laqgħat tal-Kumitat Konġunt dwar il-Faċilitazzjoni tal-Viżi, inklużi l-ispejjeż tal-ivvjaġġar u s-sussistenza tal-persunal u l-ispejjeż tal-posta jew tat-telekomunikazzjoni.

               (2)Spejjeż oħrajn relatati mal-organizzazzjoni tal-laqgħat għandhom ġeneralment ikunu koperti mill-Parti li tospita l-laqgħa.

               Artikolu 9

               Proċeduri amministrattivi

               (1)Sakemm ma jkunx deċiż mod ieħor, il-laqgħat tal-Kumitat Konġunt dwar il-Faċilitazzjoni tal-Viżi ma għandhomx ikunu pubbliċi.

               (2)Rekords u dokumenti oħrajn tal-Kumitat Konġunt dwar il-Faċilitazzjoni tal-Viżi għandhom jiġu ttrattati b’kunfidenzjalità.

               (3)Parteċipanti li mhumiex uffiċjali tal-Partijiet u tal-Istati Membri jistgħu jiġu mistiedna bi ftehim bejn iż-żewġ Kopresidenti u għandhom ikunu soġġetti għall-istess rekwiżiti ta’ kunfidenzjalità.

               (4)Il-Partijiet jistgħu jorganizzaw laqgħat ta’ informazzjoni pubbliċi jew inkella jikkomunikaw ir-riżultati tal-laqgħat tal-Kumitat Konġunt dwar il-Faċilitazzjoni tal-Viżi lil membri tal-pubbliku li jkunu interessati.

               Artikolu 10

               Dħul fis-seħħ

               Din id-Deċiżjoni għandha tidħol fis-seħħ fid-data tal-adozzjoni tagħha mill-Kumitat Konġunt dwar il-Faċilitazzjoni tal-Viżi.

               Għall-Unjoni Ewropea
                     Għar-Repubblika tal-Ażerbajġan

               DIKJARAZZJONI KONĠUNTA ANNESSA MAR-REGOLI TA' PROĊEDURA TAL-KUMITAT KONĠUNT GĦALL-ĠESTJONI TAL-FTEHIM BEJN L-UE U L-AŻERBAJĠAN DWAR IL-FAĊILITAZZJONI TAL-VIŻI

               Sabiex jiżguraw li l-implimentazzjoni tal-Ftehim issir b’mod kontinwu, armonjuż u korrett, ir-Repubblika tal-Ażerbajġan, il-Kummissjoni Ewropea u l-Istati Membri għandhom jagħmlu kuntatti informali bejn il-laqgħat formali tal-Kumitat Konġunt, sabiex jittrattaw kwistjonijiet urġenti. Fil-laqgħa li jmiss tal-Kumitat Konġunt, se jsir rapport dwar dawn il-kwistjonijiet u l-kuntatti informali.